Omkring klokken 05.20 natten til søndag blev en ung mand set rive ledningerne ud af den sidste lysregulering på Vesterbro i Aalborg inden man kører over broen. - Ledningerne har nok været blottet, og så har han revet dem ud, siger Karsten Højrup Kristensen, der er vagtchef ved Nordjyllands Politi. Det betød at lyssignalet var ude af drift i en times tid i den ene retning. Det var øjenvidner, der så manden, men han var væk, da politiet nåede frem.

Referat:
En yngre mand hev natten til søndag ledningerne ud af en lysregulering på Vesterbro.